|  |  |
| --- | --- |
| **Elem tartalma: Galga értéktár – lelkiív, feladatokkal** | Kategória: lelkiív |
| Szerző(k): Galgamenti Nagyboldogasszony Közösség Jelöld be a szerkesztő(k) opciót! (lenyíló lista)  | Esemény: Tábor |
| Kapcsolódó téma: Szentmise | Kapcsolódó előadás: |
| Régió: Galga | Település:  | Időpont: 2014.07. |

Kapcsolódó anyagok:

Törzsanyag:

****

**Galga értéktár**

**(Lelki ív, feladatokkal)**

**Szentmise, mint téma feldolgozása**

**Ima**- bűnbánati délelőttre

A fiatalok nyitva tartják tenyerüket, úgy, hogy a két kezük összeérjen.

Gondold végig, hogy mi az, amire vágysz, amit szeretnél!

Majd összeszorítják öklüket.

Gondold végig, hogy mihez ragaszkodsz görcsösen. Mi az, amit el kell engedned. Írd fel a papírra, amit odaadsz Jézusnak. Gyűrd össze, szorítsd meg, és hordd magadnál a délelőtt során. Gyónás után a galacsinokat egy tálba lehet helyezni, amit később fel lehet ajánlani áldozatul Istennek.

Ha nem kapod meg, amire vágysz, annak 3 oka lehet:

* Nem adom meg neked, mert nem szolgálná a javadat. Bízz bennem.
* Megadom neked, csak várj még.
* Másképp adom meg neked, mert valami jobbat szánok neked.

Galacsin: elveszi a szabadságunk, hiszen az egyik kezünkben fognunk kell, és csak egy fél kezünket használhatjuk  szabadon. Ugyanígy a kötöttségeink sem hagynak minket kiteljesedni.

Záróének: Oldani Uram, s oldódni vágyom…

        Minden kincsem az, hogy áldalak téged Jézusom…

„Ő pedig a maga szegénységéből odaadta mindenét, amije csak volt”

Közös ima a fiatalok számára:

Szent Fausztina: Irgalmasság Rózsafüzére

Bevezetés:

**Mi Atyánk, Üdvözlégy, Mária!, Hiszek egy Istenben**.

Nagy szemekre:

**Örök Atya!**

**Felajánlom neked szeretett**

**Fiadnak, a mi Urunk Jézus**

**Krisztusnak testét és vérét, lelkét**

**és istenségét engesztelésül a mi**

**bűneinkért és az egész világ bűneiért.**

*(egyszer)*

Kis szemekre:

**Jézus fájdalmas**

**szenvedéséért… irgalmazz nekünk és**

**az egész világnak** *(tízszer)*

Befejezésre:

**Szent Isten, szent erős**

**Isten, szent halhatatlan Isten,**

**irgalmazz nekünk és az egész**

**világnak!** *(háromszor)*

**Jézusom Bízom Benned**

Felajánlás =kezeket kiüríteni téma

Elgondolkodtató kérdések: Mire szánod az idődet?

                    Értékesen éled –e meg?

„Az én kenyerem és borom Jézus kezébe adva átváltozik Isten ajándékává.”

Jézus felajánlotta az öt kenyeret és a két halat. Lemondott róla. Üressé tette kezeit. A hit és remény segített benne, hogy többszörösen visszakapta. Mert Jézus **megszenteli, ha felajánlunk neki valamit**. Felajánlás a szentmisében = megérkezem az Isten számára

**Felajánlás témához ima**

A hit meséje projektoros vetítéssel, képanyaggal. Utána beszélgessünk róla, hogy ebben a pillanatban ki miért ajánlana szentmisét. Kimondott és kimondatlan szándékok ugyanolyan értékesek.

Ima zárása: Miatyánk… majd a végén békesség adás régi módon. A két ember két-két kezét egymásra helyezi, és fejüket két oldalról összeérintik.  A békességadás során annak a keze van alul, aki kapja; és annak felül, aki adja a békét.

A mese esti mese keretében a leghangulatosabb kicsiknek és nagyoknak.

Mese:

 **Josephine Nobisso**

A szentmise súlya

A hit miséje

Volt egyszer egy király, aki egy távoli ország királynőjével járt jegyben. Úgy tervezték, hogy esküvőjüket a székesegyházban tartják, noha a király tudta, hogy a szertartásra legfeljebb egy maroknyi  öregasszony fog eljönni. Bár az alattvalók szerették uralkodójukat, és természetesen szívesen megünnepelték volna az esküvőt, de csak a maguk módján, mert nem gyakorolták már a hitüket. Az esküvő előtt néhány nappal történt, hogy a királyság legelegánsabb cukrászdájába betért egy szegényesen öltözött özvegyasszony. A legfinomabb ruhákba öltözött jókedvű  alattvalók suhantak el mellette, finomabbnál finomabb péksüteményekkel a kezükben. A cukrászmester éppen azon fáradozott, hogy süteményeket becsomagolja egy dobozba, és díszes szalaggal ékesítse. Fia derék legény volt, így rábízták, hogy őrizze a király esküvői tortáját a gyerekek elől, akik szívesen belenyomták volna ujjukat, hogy megkóstolják. A cukrászlegény büszkén mesélte, hogy miként készítette el apjával együtt a sok ünnepi édességet. Végre sorra került az asszony. A tülekedés közepette megkérte a cukrászt:

* Az Isten szerelmére, adj nékem egy kis száraz kenyérvéget! Cserébe felajánlok értetek egy szentmisét.

A legény már indult is, hogy adjon egy darab kenyeret abból, amit a gyerekeknek szoktak adni a király hattyúinak etetésére, de az apja rámordult:

* Ennek az asszonynak is az a baja, mint neked és az anyádnak volt: a cimboráiddal folyamatosan csak a templomban  térdepelnél, ha nem adnék mindig ennyi munkát neked!

Egyszerre csönd lett a tömegben. A cukrász előrehajolt a pultra:

* Úgy, egy misét akarsz értem mondatni? - támadt neki az idős asszonynak - Szívesebben hallanám a pénzed csörgését.
* De hát egy fillérem sincs – súgta az özvegyasszony.
* Akkor nekem sincs kenyerem – mordult rá a cukrász.
* De apám - vetette közbe a fiú – hiszen Isten nevében kérte.
* Akkor gondoskodjon hát Isten a kenyeréről- hangzott a durva válasz.
* Az asszony már éppen megfordult, hogy elmegy, de a cukrász nem hagyott neki békét.
* Majd meglátjuk mennyi kenyérrel maradtam adósod. - mondta mérgesen.

Előhúzott egy hártyavékony selyempapírt, letépte a csücskét, és apró betűkkel két szót körmölt rá: - egy mise - majd hangosan felolvasta. Azután magasra emelte a papírfecnit, és jelentőségteljes mozdulatokkal a mérleg egyik serpenyőjébe tette. Hanyagul odadobott a mérleg másik serpenyőjébe egy darab száraz kenyeret. Ekkor nézett csak igazán zavartan. Hogyan lehetséges, hogy a kenyér darab nem nyomja le a pille könnyű papírdarabot? - Lehetetlen! - kiáltott fel a cukrász, és rátett még egy marcipán almát. Azonban a serpenyő a papírdarabbal még mindig lent maradt. A cukrász gyorsan rátett még néhány süteményt, de a mérleg még mindig nem mozdult. Végül a legfinomabb meggyes muffinok kerültek a kupac tetejére, de semmi sem változott. A cukrász hirtelen elviharzott a fiú előtt, és nehéz, drága édességeket lapátolt egy dobozba. Aztán a dobozt a kenyér mellé dobta a mérlegre, de az meg sem moccant! Ezután egy tucat mákos süteményt rakott halomba, és két tucat zsemlét halmozott még fel... Ekkor felkiáltott egy férfi:

* A papír többet nyom az összes finomságánál!
* A múlt héten vizsgálta át a mérleget a királyi hivatal, amely hitelesíti a mérőeszközöket. - morogta a cukrász - Biztosan valahogy tönkrement.

Ekkor a fia felemelte a kis papírfecnit a mérlegről, és ebben a pillanatban a finomságok egész halmaza leborult. Hirtelen nagy zűrzavar támadt. - Mit jelentsen ez? - kérdezgették egymástól az emberek. Akkor elcsendesedett a tömeg, és minden szem a cukrászra szegeződött, ahogy a pulton a mérleget kezdte vizsgálgatni. Elővette az összes súlyt. A mérleg pedig hajszál pontosan mutatott mindent. A serpenyők fel -le jártak.

* De hát ez a mérleg tökéletesen működik! - kiáltott fel egy asszony.
* Természetes, hogy jól működik- mordult rá a cukrász. - Hiszen én becsületes ember vagyok!

A vevők izgatottan szaladtak a bolt ajtajához, hogy behívják a járókelőket.

Közben a cukrász megparancsolta a fiának: - Rakd meg a mérleget újból, és ezúttal fordítsd a vásárlók felé, de most használd a másik serpenyőt! A fiú roskadásig rakta a serpenyőt mindenféle édességgel, és rátette a mérlegre, majd a másik serpenyőbe csúsztatta a papírfecnit. - Na most aztán végére járunk a dolgoknak! Alig ért hozzá a papír a fényes réz serpenyőhöz, az rögtön felemelte a süteményeket.

* Nem tudom felfogni- morogta a cukrász, és a mérlegre tett még gyümölcsös szeleteket, krémeseket, azok tetejére pedig málnás tortákat és cukrozott körteszeleteket. - Ez lehetetlen! - lihegte, és még rátett a pudingos kockákból, kandírozott gyümölcsökből, mogyorós kekszekből és a cukrozott mandulákból.
* A miseszándék pedig még mindig többet nyom, mint ez az egész együttvéve- csodálkozott a fiú.

A cukrász magán kívül volt. Fenyegetően a fia felé fordult: - Csak ne hidd, hogy nem látok át rajtad: legszívesebben a fogasra akasztanád a cukrász szakmát, azért hogy pap lehess! - Körülnézett és így folytatta: - Ti se képzeljétek, hogy ez a hókuszpókusz majd befolyásolni fog engem. - Ezután mély lélegzetet vett: Hozzátok a király esküvői tortáját!

* A tömeg tisztelettudóan szétnyílt a cukrászlegény előtt, aki óvatosan előgurította egy kocsin a tortát, nehogy valami baja essék a mesterműnek.
* Háromra emeljük meg - rendelkezett a cukrász – Segíts óvatosan a mérlegre csúsztatni! És akkor vége ennek az egész butaságnak.
* Egy – kettő – három!

Az esküvői torta felkerült az egész halom tetejébe, de a papír meg sem rebbent. Mindenkinek tátva maradt a szája, úgy állt ott a cukrász és az egész nézősereg a boltban. Ebben a pillanatban megszólaltak a székesegyház harangjai, jelezvén, hogy kezdődik a király nászmiséje. A cukrász fia a kis papírdarab előtt állt és csak nézte, aztán határozott mozdulattal levette a mérlegről. A kezek villámgyorsan a torta után kaptak, hogy megmentsék, azonban minden finomság nagy robajjal leborult. Egy férfi kisietett az utcára és a harangok dallamára énekelni kezdte az Ave Mariát. A többi vevő, akik egészen másként tervezték az esküvőt megünnepelni, gyorsan elhagyták a cukrászüzletet, és csak úgy tódultak a királyi székesegyház felé. Egyre többen csatlakoztak a férfi énekéhez. Ekkor vette észre a cukrász, hogy az üzletben már csak a szegény özvegyasszony áll. Nagy kézmozdulatokkal úgy tett, mintha mindent az asszony lábaihoz akarna söpörni.

* Gyere el minden nap – szólt a cukrász az asszonyhoz. Többé nem hagyhatlak éhezni. Az asszony mosolyogva csúsztatott a zsebébe egy vékony szelet kenyeret. A cukrászmester elgondolkodva nézte, ahogy a fia kigombolja a fehér kötényt magán. Átsuhant a fején, hogy egy nap a fia talán lecseréli a cukrászkötényt egy fehér papi karingre. A cukrász, a fia meg az özvegyasszony csatlakoztak a székesegyház felé tartó tömeghez, hogy részt vegyenek a királyi nászmisén. Az éneklés és az örömujjongások közepette a cukrász megkérdezte az öregasszonyt: - Dehát miért csak egy vékonyka szelet kenyeret vettél el magadnak? Hiszen bármit elvihettél volna az üzletemből!
* Szégyelltem többet elvenni – válaszolt az asszony.
* Szégyelltél? - kérdezett vissza a csodálkozó cukrász! - Hiszen te voltál köztünk az egyetlen hívő, egyedül te hittél Isten erejében, miközben a mi hitünk már réges-rég kihűlt.
* Szégyelltem magam – válaszolt az özvegyasszony – mert bár egész életemben jártam szentmisére, csak egy darabka száraz kenyeret kértem cserébe egy miséért.
* Mert látod, barátom – ahogy te nem tudtad, nekem sem volt fogalmam arról, hogy milyen súlya van egy szentmisének.

**Áldozat téma:**

mottó: „Adjátok testeteket élő, szent, Istennek tetsző áldozatul. Ez legyen a ti ésszerű istentiszteletetek” (Róm12,1)

Dal: Áldott Istenünk a szívünket fogadd el…

Feladat áldozati oltár készítése, hozzá Kiv.30, 1-9 –ig felolvasni.

Dalok: gyertyaláng, bárányom

Feladat: közös étkezés: mindenki kap egy kifli karikát, amit a szemben ülő társának kell elkészítenie, az ő ízlése szerint.

**Communio téma**

„Mert egy a kenyér s egy test vagyunk sokan, hiszen mindnyájan egy kenyérből részesülünk” (1Kor10,11)

Közös étkezés a földön. papírt vagy terítőt leterítünk asztalnak, készítünk ki kenyeret, vajat, zsírt, rávalót… Feladat, hogy az első szelet kenyeret mindenki valaki más számára készítse el. Hangulatos közösségi étkezésre ad lehetőséget.



Napi ima:

Mi az, amiért hálát szeretnél adni Istennek?

Dal: Szentlélek jöjj... (A Szentlélek nélkül nem tudunk imádkozni)

Mottó: „Arról ismerszik meg mindenki, hogy tanítványaim vagytok és szeretettel vagytok egymás iránt.” (Jn 13,35)

**Napi feladat**: ajándékok körforgása –

Ajándékozzátok meg társaitokat bármivel, lehet egy kedves szó, egy gondolat, egy gesztus, egy ima. Kisebb létszámú csoport esetén megbeszélhetitek, hogy imát mondotok  a másikért adott napon. Beosztás és imaszándék szerint.

**Napi Jézus**: A játékvezető minden nap titokban kiválaszt egy Jézust, akinek Jézushoz hasonlóan kell viselkedni a társaival. A többieknek rá kell jönni, hogy ki volt aznap Jézus. A nap végén az aznapi Jézus kiáll, és beszámol élményeiről.

**DINAMIKA**

1. nap: Misztérium kapujában (katekumenek, megtérők miséje)-Hallgatni

Napi ige: Mt 17,5b

„Ez az én szeretett Fiam, akiben kedvem telik, Őt hallgassátok!”

- két sarkallatos pont:     -dicsőítés: szeretett Fiam, akiben kedvem telik -> akkor nekünk is dicsőítenünk kell Őt, ezt sokszor elfelejtjük mi, katolikusok

                -hallgatás: Őt hallgassátok ->figyelem Isten szavára

* Szilvivel kellene tanulni dicsőítős énekeket, amit a héten többször is használhatnánk, vagy gitáros dicsőítésre legyen alkalom, legalább fél óra
* Legyen imádságos csend a templomban, figyeljünk oda, hogyan érkezünk, Istenre figyeljünk, ne egymással osszuk meg a gondolatainkat
* Ma különös gonddal hallgassuk a prédikációt és előadást! Írj le egy mondatot, amiről úgy érzed, neked szól személyesen! Úgy hallgasd, hogy mi az ami elgondolkodtat, őrizd meg!

2. nap: Üres kéz (felajánlás) - kezeket kiüríteni — Bűnbánati nap

Napi ige: Lk 21,4b

„…ő pedig a maga szegénységéből odaadta mindenét, amije csak volt…”

* Felajánlás: mindenünk Istené, mindent tőle kaptunk, mi a miénk egyedül, amit odaadhatunk neki? A bűneink - ezt adjuk Istennek
* Mindenki, aki meggyónt, belehelyezhet egy ostyát a cibóriumba  (és pár csepp bort a kancsóba)
* Gyónás előtt lelkitükör kiosztása
* Aki nem megy el gyónni, ajánljon fel egy tized rózsafüzért a gyónókért (nagy rózsafüzért kitenni?)
* Üres kéz: felírni rá, amiket el akarunk engedni, megkötözöttség, függőség, bűn, … Előtte kipróbáljuk, milyen üres kézzel, majd a lapot egészen addig kell fogni, amíg meg nem gyónt.

3. nap: Nincs előadás, strand, tridenti mise, közbenjáró ima, Szentségimádás

Napi ige: Jn 13,35

„Arról ismeri meg mindenki, hogy tanítványaim vagytok, ha szeretettel vagytok egymás iránt.”

->tegnapi nap folytatása: ajándékok körforgása

Kimegyünk, ismerjenek rá, hogy Jézus tanítványai vagyunk: a szeretet egyik kifejezése az ajándék:

* egymás megajándékozása, ajándékok körforgása miatt fontos, ne tegyük tulajdonunkká a világot
	+ ima
	+ értő figyelem, idő
	+ tárgy
	+ gesztus, segítség

4. nap: Felemelt szív (áldozat) –öveket bekapcsolni

Napi ige: Róm 12,1b

„…adjátok testeteket élő, szent, Istennek tetsző áldozatul.”

* Szentmise: felajánlás alatt hosszabb csend, mindenki felírja papírra, mit szeretne felajánlani, miről szeretne lemondani, vagy milyen szándéka van: kosárba szedjük, kivisszük az oltárra (esetleg amit első nap felírtunk, nekünk szóló üzenetet is kivihetjük)
* Egész nap mindent Jézussal tegyél: koncentrálj rá, hogy csak neki tetsző dolgokat csinálj, gondolj bele, végig melletted van: Jézussal bulizz stb…
* Gyertya szimbólum: Istennek tetsző jó áldozat minden, amit Jézussal teszek, még ha nehéz is.

5. nap: Kitárt kar (communio) – kezeket kitárni

Napi ige: Jn 17,21

„Legyenek mindnyájan egyek. Amint te, Atyám bennem vagy s én benned, úgy legyenek ők is eggyé bennünk…”

* Egész nap egységben Istennel, testvérekkel
* (kitárt kar: régen a békecsók egy stilizált ölelés volt - öleld meg a melletted lévőt?)
* áldozás utáni ima tanulása?
* Útravaló: mondass egy misét, és próbálj meg minél több alkalommal részt venni szentmisén hét közben is!
* Közösségi játékok, amiket csak együtt tudunk megvalósítani

**Egyéb ötletek:**

* Facebook oldal- Faithbook oldal?
* Google kereső. Minden kérdést dobozba dobni, Feri atya válaszol
* Kiscsoportok egy-egy védőszentet válasszanak maguknak
* Postaláda megint mindenkinek a személyes üzenetek megírásához

Egyéb teendők:

-FB-hoz kis igazolvány nagyságú képek beszerzése: galga logó, Isten, Jézus, pápa?, 1-1 szent

-lelkitükör beszerzése

-1-1 szentről leírás

-utolsó vacsoráról kép+ aláírások: ez az én testem

-áldozás utáni ima keresése

MÜTYÜR!!! (mágnes-fatuskó?)

Eszközigény: